
R E P U B L I K A  H R V A T S K A

R J E Š E N J E

	Trgovački sud u Osijeku, po sudskom savjetniku Augustinu Jalšovec, u skraćenom stečajnom postupku povodom zahtjeva FINANCIJSKE AGENCIJE, OIB: 85821130368, RC ZAGREB, Podružnica Zagreb, Trg svibanjskih žrtava 1995. 1,  nad dužnikom  Hrvački klub "Anakonda", Pojatno, Matije Gupca 17, Registarski broj: 01002267, OIB 99227442337,  dana 5. prosinca 2018.,       

    
    r i j e š i o   j e

	
I. OBUSTAVLJA SE  skraćeni stečajni postupak nad dužnikom  Hrvački klub "Anakonda", Pojatno, Matije Gupca 17, Registarski broj: 01002267, OIB 99227442337,  a prijedlog  FINE RC Zagreb od 20. studenog  2017.  za provedbu skraćenog stečajnog postupka se odbacuje.
II. Nalaže se Financijskoj agenciji RC Zagreb da dužniku oslobodi zaplijenjena novčana sredstva na ime predujma za namirenje troškova stečajnog postupka.


Obrazloženje

	Prijedlogom od 20. studenoga 2017.  FINA RC Zagreb je predložila otvaranje skraćenog stečajnog postupka za dužnika Hrvački klub "Anakonda", Pojatno, Matije Gupca 17, Registarski broj: 01002267, OIB 99227442337,   navodeći da dužnik na dan  17. studenoga  2017.  u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 8.465,57  kn te da nema  zaposlenih.

Uvidom u dokumentaciju koja se nalazi u spisu – potvrdu o blokadi računa i novčanih sredstava ovršenika,  izdanu od FINA RC Zagreb od  13. kolovoza  2018.  (list 24 spisa)  sud je utvrdio da  su dužniku isknjižene sve osnove i da nema evidentiranih dugovanja na dan 30. srpnja 2018. godine iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi skraćeni stečajni postupak.

Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u točki I. izreke ovoga rješenja. 
Nadalje, uvidom u naprijed navedenu  potvrdu FINE-e (list 24 spisa) sud je utvrdio kako je Financijska agencija zaplijenila iznos od 5.000,00 kuna na ime predujma za namirenje stečajnog postupka. 
Odredbom čl. 112. st. 7. SZ-a određeno  je da će sud  naložiti financijskoj agenciji da oslobodi zaplijenjena novčana sredstva na ime predujma za namirenje troškova stečajnog postupka ukoliko sud odbaci ili odbije prijedlog za otvaranje stečajnog postupka te je stoga sud na temelju istog članka a u skladu sa člankom 128.st.9. SZ-a odlučio kao u točki II. izreke rješenja. 


                                               U Osijeku 5. prosinca  2018.  


Zapisničar: 
Gordana Harc
									                 
      SUDSKI SAVJETNIK 
									Augustin Jalšovec 

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu  Trgovačkom sudu  u Osijeku  u roku od 8 dana pismeno u 3 primjerka. 
                                                                                                                                             

                                                                                                                                             
DNA :
1. FINA RC Zagreb
1. dužnik 
1. stečajni upravitelj Siniša Rajnović, Milanovac, Sv. Trojstva 87
1. e-oglasna ploča uz Potvrdu FINE od 13.8.2018 (str. 24  spisa)
1. rj. obustavom
1. kal. 07/01.

